**Obec Ruskovce**

v zmysle ustanovení § 4 ods. 3 písm. c) , § 6 a § 11 ods. 4 písm. d), e) a g)

zákona č. 369/1990 Zb. o obecnom zriadení v znení neskorších zmien a doplnkov

a v súlade s ustanoveniami § 4 a súvisiacich ustanovení § 98 zákona č. 582/2004 Z. z.

o miestnych daniach a miestnom poplatku za komunálne odpady a drobné stavebné odpady

v znení neskorších zmien a doplnkov ustanovuje toto

**Všeobecne záväzné nariadenie**

**OBCE RUSKOVCE č. 1/2023**

**o miestnych daniach a miestnom poplatku**

**za komunálne odpady a drobné stavebné odpady**

**na území obce Ruskovce na kalendárny rok 2024**

**a nasledujúce zdaňovacie obdobia**

Návrh VZN vyvesený na úradnej tabuli v obci Ruskovce

a na internetovom sídle obce: 08.11.2023

Návrh VZN zvesený dňa: 29.11.2023

Návrh bol schválený dňa: 30.11.2023

VZN vyvesené na úradnej tabuli v obci Ruskovce

a na internetovom sídle obce: 04.12.2023

VZN zvesené dňa: 19.12.2023

VZN účinné dňa: 01.01.2024

# § 1 Základné ustanovenia

1. Toto všeobecne záväzné nariadenie (ďalej len „nariadenie“ alebo „VZN“) v súlade so zákonom č. 582/2004 Z. z. o miestnych daniach a miestnom poplatku za komunálne odpady a drobné stavebné odpady a zákonom č. 563/2009 Z. z. o správe daní upravuje podmienky ukladania miestnych daní a poplatku za komunálne odpady a drobné stavebné odpady (ďalej len „miestne dane a poplatok“) na území obce Ruskovce
2. Obec Ruskovce (ďalej len „správca dane“) ukladá na svojom území tieto miestne dane:
3. daň z nehnuteľností
4. daň za psa
5. daň z bytov
6. daň za užívanie verejného priestranstva
7. daň za ubytovanie
8. daň za predajné automaty
9. daň za nevýherné hracie prístroje
10. Obec Ruskovce(ďalej len „obec“) ukladá poplatok za komunálne odpady a drobné stavebné odpady (ďalej len „poplatok“).
11. Daňovník a poplatník zaplatí miestne dane a poplatok:
12. prevodom na bankový účet vedenom v Prima banka, a.s.

IBAN: SK

1. v hotovosti do pokladne obce

# § 2 Daň z nehnuteľností

Daň z nehnuteľností zahŕňa:

1. daň z pozemkov
2. daň zo stavieb
3. daň z bytov a nebytových priestorov.

# § 3 Daň z pozemkov

Predmetom dane z pozemkov sú pozemky na území Obce Ruskovce v tomto členení:

a) orná pôda, chmeľnice, vinice, ovocné sady, trvalé trávnaté porasty,

b) záhrady,

c) zastavané plochy a nádvoria, ostatné plochy,

d) lesné pozemky, na ktorých sú hospodárske lesy, rybníky s chovom rýb a ostatné hospodársky využívané vodné plochy,

e) stavebné pozemky.

## Základ dane

Správca dane ustanovuje na území Obce Ruskovce hodnotu pozemku, ktorou sa pri výpočte základu dane z pozemkov násobí výmera pozemku v m2 za:

|  |  |
| --- | --- |
| 1. ornú pôdu | **0,5123 €/m2,** |
| 1. záhrady | **1,5200 €/m2,** |
| 1. trvalé trávne porasty | **0,0952 €/m2,** |
| 1. zastavané plochy a nádvoria, ostatné plochy 2. stavebné pozemky | **1,5200 €/m2,**  **15,590 €/m2.** |
|  |  |
|  |  |

**Sadzba dane**

Správca dane pre všetky pozemky na území obce Ruskovce určuje ročnú sadzbu dane z pozemkov vo výške:

1. orná pôda, chmeľnice, vinice, ovocné sady **0,55 %** zo základu dane
2. trvalé trávnaté porasty **0,55 %** zo základu dane
3. záhrady **0,40 %** zo základu dane
4. zastavané plochy a nádvoria **0,40 %** zo základu dane
5. stavebné pozemky **0,50 %** zo základu dane
6. ostatné plochy **0,40 %** zo základu dane.

# § 4 Daň zo stavieb

1. Predmetom dane zo stavieb sú stavby, ktoré majú jedno alebo viac nadzemných alebo podzemných podlaží spojené so zemou pevným základom. Na daňovú povinnosť nemá vplyv skutočnosť, že sa stavba prestala užívať.

**Sadzba dane**

1. Správca dane určuje pre stavby na území Obce Ruskovce ročnú sadzbu dane zo stavieb za každý aj začatý m2 zastavanej plochy
2. stavby na bývanie **0,06 €/m2**
3. stavby na pôdohospodársku produkciu **0,14 €/m2**
4. za stavby rekreačných a záhradkárskych chát a domčekov na individuálnu rekreáciu **0,30 €/m2**
5. stavby garáží **0,30 €/m2**
6. priemyselné stavby **0,60 €/m2**
7. stavby na ostatnú podnikateľskú činnosť **0,60 €/m2**
8. ostatné stavby neuvedené v písm. a) až f) **0,20 €/m2**

3) Príplatok za podlažie je **0,033 €**za každé ďalšie podlažie okrem prvého nadzemného podlažia.

4) Daň sa vypočíta ako súčin základu dane a ročnej sadzby dane zo stavieb.

**§ 5 Daň z bytov**

1. Predmetom dane z bytov sú byty a nebytové priestory v bytovom dome, v ktorom aspoň jeden byt alebo nebytový priestor nadobudli do vlastníctva fyzické alebo právnické osoby.
2. Základom dane z bytov je výmera podlahovej plochy bytu alebo nebytového priestoru v m².
3. Obec ako správca dane ustanovuje, že ročná sadzba dane je **0,08 €** za každý aj začatý m2podlahovej plochy bytu a nebytového priestoru.
4. Daň z bytov sa vypočíta ako súčin základu dane a ročnej sadzby dane z bytov.

# Spoločné ustanovenia pre daň z nehnuteľností

## § 6 Oslobodenie od dane

1. Od dane z pozemkov, dane zo stavieb a dane z bytov sú oslobodené pozemky a stavby vo vlastníctve obce.
2. Od dane sa oslobodzujú aj pozemky a stavby užívané školami a školskými zariadeniami, pozemky a stavby na vykonávanie náboženských obradov.
3. Obec Ruskovce v zmysle § 7 ods.2oslobodzuje od dane z pozemkov v nasledovných prípadoch:
4. pozemky na ktorých sú cintoríny
5. pozemky verejne prístupných parkov, priestorov okrem športovísk.
6. pozemky funkčne spojené so stavbami slúžiacimi verejnej doprave.
7. stavby alebo byty slúžiace školským a zdravotníckym zariadeniam, stavby užívané
8. na účely sociálnej pomoci.
9. Oslobodenie od dane požiada daňovník pri podaní daňového priznania, ak v príslušnom roku nepodáva daňové priznanie, oznámi správcovi dane príp. zmeny.
10. Správca dane neposkytne oslobodenie od dani z nehnuteľností, ak sa pozemky, alebo stavby využívajú na podnikanie, alebo prenájom.
11. Ak je daň jedného daňovníka v jednom zdaňovacom období vyššia ako 5.000,- €, správca dane umožní zaplatiť daň v 2 splátkach a to:
    * polovicu vyrubenej dane do 15 dní odo dňa nadobudnutia právoplatnosti rozhodnutia,
    * polovicu vyrubenej dane do 30.09. bežného zdaňovacieho obdobia.

# § 7 Daň za ubytovanie

1. Predmetom dane za ubytovanie je odplatné prechodné ubytovanie fyzickej osoby v ubytovacom zariadení.
2. Daňovníkom je fyzická osoba, ktorá sa v zariadení odplatne prechodne ubytuje. Základom dane je počet prenocovaní.
3. Sadzba dane je **0,50 €** na osobu a prenocovanie.
4. Platiteľom dane je prevádzkovateľ zariadenia, ktorý odplatné prechodné ubytovanie poskytuje. O vybratej dani vedie prevádzkovateľ evidenciu v "knihe ubytovaných", v ktorej musí prevádzkovateľ viesť tieto údaje:
5. meno a priezvisko ubytovaného, trvalý pobyt,
6. dátum narodenia, číslo občianskeho preukazu, alebo cestovného pasu,
7. dátum príchodu a odchodu.
8. Daň za ubytovanie prevádzkovateľ vyberá pri nástupe daňovníka do zariadenia, v hotovosti. O zaplatení dane prevádzkovateľ vypíše príjmový pokladničný doklad s predpísanými náležitosťami.
9. Prevádzkovateľ zaplatí daň z ubytovania správcovi dane a to v lehote 4 ročne, vždy k 31.3., k 30.06., k 30.09. a k 31. 12. príslušného zdaňovacieho obdobia nasledovným spôsobom:
10. v hotovosti do pokladne obecného úradu,
11. prevodom na účet v banke, alebo poštovou poukážkou.

**§ 8 Daň za psa**

1. Predmetom dane za psa je pes starší ako 6 mesiacov, chovaný fyzickou alebo právnickou osobou.
2. Predmetom dane za psa nie je
3. pes chovaný na vedecké a výskumné účely,
4. pes umiestnený v útulku zvierat,
5. pes so špeciálnym výcvikom, ktorého vlastní alebo používa občan s ťažkým zdravotným postihnutím,
6. Daňovníkom je fyzická osoba alebo právnická osoba, ktorá je
7. vlastníkom psa alebo
8. držiteľom psa, ak sa nedá preukázať, kto psa vlastní.
9. Základom dane je počet psov.
10. Sadzbu dane Obec Ruskovce určila vo výške **5,00 €** ročne za psa. Takto určená sadzba dane platí za každého ďalšieho psa u toho istého daňovníka.
11. Daňová povinnosť vzniká prvým dňom kalendárneho mesiaca nasledujúceho po mesiaci, v ktorom sa pes stal predmetom dane podľa § 22 ods. 1, a zaniká posledným dňom mesiaca, v ktorom pes prestal byť predmetom dane.
12. Vznik a zánik daňovej povinnosti daňovník oznamuje správcovi dane písomne na predpísanom tlačive na obecnom úrade.

**§ 9 Daň za užívanie verejného priestranstva**

1. Predmetom dane za užívanie verejného priestranstva je osobitné užívanie verejného priestranstva.
2. Verejným priestranstvom na účely tohto zákona sú verejnosti prístupné pozemky vo vlastníctve obce.
3. Osobitným užívaním verejného priestranstva sa rozumie:

umiestnenie zariadenia slúžiaceho na poskytovanie služieb, umiestnenie stavebného zariadenia,

predajného zariadenia, zariadenia cirkusu, zariadenie lunaparku a iných atrakcií, umiestnenie skládky,

1. Daňovníkom je fyzická osoba alebo právnická osoba, ktorá verejné priestranstvo užíva.
2. Základom dane za užívanie verejného priestranstva je výmera užívaného verejného priestranstva v m2 .
3. Sadzba dane za užívanie verejného priestranstva v obci je **2,00 €** za každý aj začatý m2 osobitne užívaného verejného priestranstva a za každý aj začatý deň.
4. Daňová povinnosť vzniká dňom začatia osobitného užívania verejného priestranstva a zaniká dňom skončenia osobitného užívania verejného priestranstva.
5. Daňovník je povinný oznámiť svoj zámer osobitného užívania verejného priestranstva správcovi dane najneskôr v deň vzniku daňovej povinnosti.
6. Od dane sú oslobodené kultúrne a športové akcie usporiadané na verejnom priestranstve bez vstupného, alebo charitatívne akcie. Tieto akcie musia byť vopred povolené obcou.
7. Obec vyrubí daň rozhodnutím najskôr v deň vzniku daňovej povinnosti. Vyrubená daň je splatná do 15 dní odo dňa nadobudnutia právoplatnosti rozhodnutia. Obec môže určiť splátky dane a lehotu ich splatnosti v rozhodnutí.

## § 10 Oznamovacia povinnosť

1. Prevádzkovateľ je povinný predložiť správcovi dane do 15. dňa v mesiaci za predchádzajúci kalendárny mesiac nasledovné doklady:
2. zoznam daňovníkov s uvedením mena, priezviska, adresy trvalého pobytu, dňa príchodu a odchodu a počtu prenocovaní v danom kalendárnom mesiaci,
3. priznanie k dani za ubytovanie (príloha č. 3 tohto VZN).
4. Prevádzkovateľ je ďalej povinný:
5. uhradiť daň mesačne spôsobom uvedeným v § 1, ods. 4 VZN najneskôr do 15. dňa v mesiaci za predchádzajúci kalendárny mesiac,
6. podať na výzvu správcu dane potrebné vysvetlenia,
7. na požiadanie vyhotoviť fotokópiu knihy ubytovaných,
8. písomne oznámiť správcovi dane vznik činnosti zariadenia najneskôr do 15 dní podľa vzoru tlačiva uvedenom v prílohe č. 3 tohto VZN,
9. písomne oznámiť správcovi dane zánik činnosti zariadenia najneskôr do 15 dní,
10. umožniť správcovi dane vykonať fyzickú alebo dokladovú kontrolu priamo u prevádzkovateľa,
11. vydať na požiadanie správcu dane kópie potvrdení o zaplatení dane daňovníkom.
12. Daň za ubytovanie prevádzkovateľ vyberá v hotovosti pri nástupe daňovníka do ubytovacieho zariadenia. Prevádzkovateľ vystaví daňovníkovi príjmový pokladničný doklad o zaplatení dane, v ktorom uvedie číslo a dátum vystavenia dokladu, meno pracovníka, ktorý doklad vystavil a ktorý daň prijal, názov a sídlo prevádzkovateľa, meno a priezvisko daňovníka, počet prenocovaní, sadzbu dane a celkovú výšku zaplatenej dane.

**§ 11Daň za predajné automaty**

1. Predmetom dane za predajné automaty sú prístroje a automaty, ktoré vydávajú tovar za odplatu (ďalej len "predajné automaty") a sú umiestnené v priestoroch prístupných verejnosti. Predmetom dane za predajné automaty nie sú automaty, ktoré vydávajú cestovné lístky verejnej dopravy.
2. Daňovníkom je fyzická osoba alebo právnická osoba, ktorá predajné automaty prevádzkuje.
3. Základom dane je počet predajných automatov.
4. Sadzba dane je **37,00 €** za jeden predajný automat a kalendárny rok.
5. Daňová povinnosť vzniká prvým dňom kalendárneho mesiaca nasledujúceho po mesiaci, v ktorom sa predajný automat začal prevádzkovať, a zaniká posledným dňom mesiaca, v ktorom sa ukončilo jeho prevádzkovanie

**§ 12 Daň za nevýherné hracie automaty**

1. Predmetom dane za nevýherné hracie prístroje sú hracie prístroje, ktoré sa spúšťajú alebo prevádzkujú za odplatu, pričom tieto hracie prístroje nevydávajú peňažnú výhru a sú prevádzkované v priestoroch prístupných verejnosti (ďalej len "nevýherné hracie prístroje").
2. Nevýherné hracie prístroje sú:
3. elektronické prístroje na počítačové hry,
4. mechanické prístroje, elektronické prístroje, automaty a iné zariadenia na zábavné hry.
5. Daňovníkom je fyzická osoba alebo právnická osoba, ktorá nevýherné hracie prístroje prevádzkuje.
6. Základom dane je počet nevýherných hracích prístrojov.
7. Sadzba dane je  **99,00 €** za jeden nevýherný automat a kalendárny rok.
8. Daňová povinnosť vzniká prvým dňom kalendárneho mesiaca nasledujúceho po mesiaci, v ktorom sa nevýherný hrací prístroj začal prevádzkovať, a zaniká posledným dňom mesiaca, v ktorom sa ukončilo jeho prevádzkovanie.

# § 13Spoločné ustanovenia

1. Priznanie k dani z nehnuteľností, k dani za psa, k dani za predajné automaty a k dani za nevýherné hracie prístroje je daňovník povinný podať príslušnému správcovi dane do 31. januára toho zdaňovacieho obdobia, v ktorom mu vznikla daňová povinnosť k týmto daniam alebo niektorej z nich podľa stavu k 1. januáru zdaňovacieho obdobia.
2. Ak vznikne daňová povinnosť k dani za psa, k dani za predajné automaty a k dani za nevýherné hracie prístroje v priebehu zdaňovacieho obdobia, daňovník je povinný podať priznanie k tej dani, ku ktorej vznikla daňová povinnosť, najneskôr do 30 dní odo dňa vzniku tejto daňovej povinnosti.
3. Daň z nehnuteľností, daň za psa, daň za predajné automaty a daň za nevýherné hracie prístroje vyrubuje správca dane každoročne podľa stavu k 1. januáru príslušného zdaňovacieho obdobia na celé zdaňovacie obdobie jedným rozhodnutím.
4. Ak vznikne v priebehu zdaňovacieho obdobia daňová povinnosť k dani za psa, k dani za predajné automaty a k dani za nevýherné hracie prístroje, správca dane vyrubí pomernú časť dane rozhodnutím, začínajúc mesiacom, v ktorom vznikla daňová povinnosť, až do konca príslušného zdaňovacieho obdobia.
5. Vyrubená daň z nehnuteľností, daň za psa, daň za predajné automaty a daň za nevýherné hracie prístroje sú splatné:

* do 15 dní odo dňa nadobudnutia právoplatnosti rozhodnutia,
* v prípade splátok, 1. splátka je splatná do 15 dní odo dňa nadobudnutia právoplatnosti rozhodnutia a 2. splátka 30.9. príslušného roka.

1. Správca dane môže určiť platenie dane v splátkach. Splátky dane sú splatné v lehotách určených správcom dane v rozhodnutí, ktorým sa vyrubuje daň.
2. Daň možno v stanovených lehotách zaplatiť:

a) bezhotovostným prevodom z účtu,

b) poštovou poukážkou,

c) v hotovosti do poklade obecného úradu.

1. Základ dane podľa § 7 sa zaokrúhľuje na euro centy nadol.
2. Vo veciach neupravených týmto všeobecne záväzným nariadením platia ustanovenia zák. č. 582/2004 Z. z.

**§ 14Miestny poplatok za komunálne odpady a drobné stavebné odpady**

## Sadzba poplatku

**1. Poplatníci - fyzické osoby (ďalej FO) podľa § 77 ods. 2 písm. a) zákona o miestnych daniach:**

**Sadzba poplatku** pre poplatníkov (FO) sa stanovuje podľa § 78 ods.1 písm. b) zákona o miestnych daniach a predstavuje sumu:

**0,0685 €/ na osobu a deň**

**Určenie poplatku** sa stanoví v zmysle § 79 ods. 2 písm. a) zákona o miestnych daniach : ako súčin sadzby poplatku na l osobu a počtu kalendárnych dní v zdaňovacom období, počas ktorých má alebo bude mať poplatník podľa § 77 ods. 2 písm. a) zákona o miestnych daniach v obci trvalý alebo prechodný pobyt alebo počas ktorých nehnuteľnosť užíva alebo je oprávnený ju užívať :

|  |  |  |
| --- | --- | --- |
| Sadzba poplatku  na 1 osobu/deň | Počet kalendárnych dní za zdaňovacie obdobie | Poplatok za zdaňovacie obdobie na 1 osobu |
| 0,0685 | 365 | 25,00 |

**2. Poplatníci – právnické osoby (ďalej PO), podnikatelia podľa § 77 ods. 2 písm. b) a c) zákona o miestnych daniach:**

**Sadzba poplatku** pre poplatníkov (PO) a podnikateľov v zmysle § 78 ods. 1 písm. b) zákona o miestnych daniach predstavuje sumu

**0,0685 €/ na zamestnanca a deň**

**Určenie poplatku** sa stanoví v zmysle § 79 ods. 2 písm. b) zákona o miestnych daniach: ako súčin sadzby poplatku, počtu kalendárnych dní v zdaňovacom období a ukazovateľa dennej produkcie komunálnych odpadov.

Výpočet ukazovateľa produkcie komunálnych odpadov v zdaňovacom období je v zmysle § 79 ods. 4 zákona o miestnych daniach koeficient 1.

(0,0685 x 365 x počet zamestnancov, t.j.**25,00 Eur/ 1 zamestnanca).**

* + - 1. Sadza poplatku za **1 m3** drobného staveného odpadu je **38 €**.

Poplatok za drobný stavebný odpad poplatník uhrádza v hotovosti na obecnom úrade, o čom mu bude vydaný príjmový pokladničný doklad.

**4.**Obec Ruskovce zabezpečí odvoz odpadov aj pre (FO), ktoré v obci majú prechodný pobyt, alebo v obci vlastnia nehnuteľnosť, kde vzniká komunálny a drobný stavebný odpad platia vyrubený poplatok za 120 1 nádobu **40 € / 1 rok.**

**5.**Obec Ruskovce **určuje pre domácnosť s 5 osobami 1 smetnú nádobu 120 l, nad 5 osôb nárok na 2 smetné nádoby.** V prípade, že poplatník vyprodukuje viac odpadu, požiada obeco ďalšiu smetnú nádobu s doplatkom do **6 osôb (150 € / rok).**

## § 15 Vrátenie poplatku

1. Obec vráti poplatok alebo jeho pomernú časť poplatníkovi, ktorému zanikla povinnosť platiť poplatok v priebehu zdaňovacieho obdobia a preukáže splnenie podmienok na vrátenie poplatku alebo jeho pomernej časti ustanovených v tomto nariadení.
2. Podmienky pre vrátenie poplatku alebo jeho pomernej časti sú:
3. zrušenie trvalého resp. prechodného pobytu v obci, zánik práva užívať nehnuteľnosť, b) úmrtie,
4. zánik vlastníckeho práva k nehnuteľnosti,
5. poplatník nesmie byť dlžníkom obce.
6. Skutočnosti uvedené v bode 2 poplatník preukáže listom vlastníctva, úmrtným listom, dokladom o ukončení nájmu, potvrdením ohlasovne o ukončení trvalého, resp. prechodného pobytu a pod.
7. Obec vráti poplatok na základe Oznámenia o zániku k miestnemu poplatku za komunálne odpady. Nárok na vrátenie pomernej časti poplatku zaniká, ak poplatník v zákonnej lehote 30 dní zánik poplatkovej povinnosti neoznámi.
8. Ak poplatník uhradil obci vyšší poplatok ako bol povinný uhradiť, obec mu vráti vzniknutý rozdiel do 30 dní od prijatia platby. Preplatok musí byť vyšší ako 1,- €.

## § 16 Zníženie alebo odpustenie poplatku

1.Vsúlade s § 82odst.2 zákona, obec poplatok zníži nasledovne:

a) o 1/3 (na 17 € za kalendárny rok),ak poplatník študuje mimo obce na území SR (s výnimkou študentov denne dochádzajúcich) a viac ako 90 dní v zdaňovacom období sa nezdržiava alebo nezdržiaval na území obce. Dokladom preukazujúcim dôvod zníženia poplatku je potvrdenie školy, potvrdenie o ubytovaní na internáte, potvrdenie o pobyte, nájomná zmluva, prípadne iný doklad preukazujúci ubytovanie v mieste štúdia okrem čestného prehlásenia.

b) o 1/3 (na 17 € za kalendárny rok), ak poplatník pracuje mimo obce na území Slovenskej republiky(s výnimkou denne dochádzajúcich) a viac ako 90 dní v zdaňovacom období sa z tohto dôvodu nezdržiaval na území obce. Dokladom preukazujúcim dôvod zníženia je potvrdenie od zamestnávateľa, potvrdenie o ubytovaní v ubytovacom zariadení, potvrdenie o pobyte, prípadne iný doklad preukazujúci ubytovanie v mieste pracoviska okrem čestného prehlásenia.

c) o 1/3 (na 17 € za kalendárny rok), ak poplatník pracuje v zahraničí a viac ako 90 dní v zdaňovacom období sa nezdržiava alebo nezdržiaval na území obce. Dokladom preukazujúcim dôvod zníženia je potvrdenie od zamestnávateľa, pracovná zmluva príp. iný doklad preukazujúci prácu v zahraničí okrem čestného prehlásenia.

d) o 3 € (na 22 € za kalendárny rok), ak poplatník je občanom nad 65 rokov veku. Zníženie poplatku sa uplatní v určenom období automaticky za podmienky, ak poplatník dosiahne vekovú hranice 65 rokov veku najneskôr k 01.01. zdaňovacieho obdobia.

e) o 1/3 (na 17 € za kalendárny rok), ak poplatník je občanom v hmotnej núdzi. Dokladom preukazujúcim dôvod zníženia poplatku je rozhodnutie úradu práce, sociálnych vecí a rodiny o priznaní dávky a príspevkov pomoci v hmotnej núdzi.

**Poplatník pokiaľ chce uplatniť niektoré z úľav písm. a) až e) treba doklady priniesť správcovi dane do 31.01. kalendárneho roka**

2.Vsúlade s § 83odst.2 zákona obec poplatok zníži pre poplatníkov podľa § 77 odst.2písm. a) zákona nasledovne:

o 1/3 (na 17 € za kalendárny rok), ak poplatník je držiteľom preukazu fyzickej osoby s ťažkým zdravotným postihnutím alebo držiteľom preukazu fyzickej osoby s ťažkým zdravotným postihnutím so sprievodcom, prevažne alebo úplne bezvládny. Dokladom preukazujúcim dôvod zníženia poplatku je žiadosť o zníženie poplatku a preukaz ZŤP, rozhodnutie o posúdení zdravotného stavu.

3.Vzmysle § 83 zákona obec ustanovuje tieto podmienky, ktorých splnenie má poplatník preukázať a podklady, ktoré má predložiť pri znížení poplatku:

a)doklady preukazujúce dôvod zníženia poplatku podľa § 15 bod 2,3 tohto VZN je poplatník povinný predložiť spolu so žiadosťou o zníženie poplatku

b)poplatníkovi, ktorý požiadal o zníženie poplatku z dôvodu držiteľa preukazu ZŤP v predchádzajúcom období a nenastala žiadna zmena, nie je potrebné žiadať o zníženie poplatku opätovne

c)poplatník si plní riadne poplatkovú povinnosť a nemá evidované nedoplatky z poplatku za komunálne odpady a drobné stavebné odpady

d)jednotlivé druhy zníženia poplatku podľa § 15 bod 2 písm. a), b). c) a bod 3 tohto VZN nie je možné uplatniť súčasne

e)jednotlivé druhy zníženia poplatku nie je možné uplatniť súčasne a je možné ich uplatniť len jeden krát ročne

f)ak poplatok už bude poplatníkovi vyrubený a on v priebehu zdaňovacieho obdobia požiada o zníženie poplatku a toto nepresiahne sumu 5,00 EUR, obec také zníženie neposkytne

4.Vsúlade s § 82 odst.2 zákona obec odpustí poplatok za obdobie, v ktorom platiteľ:

a)preukáže, že poplatník sa viac ako 90 dní v zdaňovacom období dlhodobo zdržiava alebo zdržiaval v zahraničí(žije v zahraničí). Dokladom preukazujúcim uvedenú skutočnosť je potvrdenie o pobyte na území iného štátu, potvrdenie obývaní na území iného štátu alebo iný doklad preukazujúci bývanie na území iného štátu, príp. čestné prehlásenie platiteľa.

b)preukáže, že sa viac ako 90 dní v zdaňovacom období zdržiava alebo zdržiaval v zdravotníckom zariadení ústavnej starostlivosti, v zariadení sociálnych služieb, v ústave na výkon trestu odňatia slobody mimo územia obce. Dokladom preukazujúcim uvedenú skutočnosť je potvrdenie o umiestnení poplatníka v takomto zariadení alebo iný doklad, v ktorom bude uvedený dátum začiatku pobytu a dátum ukončenia pobytu v takomto zariadení.

c)ktorý má na území Obce Ruskovce trvalý pobyt a viac ako 90 dní v zdaňovacom období sa zdržiava alebo zdržiaval mimo obce na území SR. Dokladom preukazujúcim uvedenú skutočnosť je potvrdenie o zaplatení poplatku vmieste skutočného pobytu, nájomná zmluva.

**§ 17Záverečné ustanovenie**

1. Týmto VZN sa ruší VZN obce č. 2/2016 zo dňa 10.06.2016 o miestnych daniach a miestnom poplatku za komunálne odpady a drobné stavebné odpady na území obce Ruskovce
2. Toto VZN nadobúda účinnosť dňom 1.1.2024.
3. Návrh VZN bol zverejnený v úradnej tabuli obce Ruskovce a na webovom sídle obce Ruskovce od 08.11.2023 do 29.11.2023
4. VZN bolo schválené Obecným zastupiteľstvom obce Ruskovce dňa 30.11.2023 uznesením č. 30/2023
5. Schválené VZN bolo zverejnené v úradnej tabuli obce Ruskovce a na webovom sídle obce Ruskovce od 04.12.2023 do 19.12.2023

V Ruskovciach, dňa 30.11.2023 .

Marián Adamec

Starosta obce

Príloha č. 1 k VZN č.1/2023

**Doklady potrebné k podaniu priznaní daní z nehnuteľností**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Pri kúpe, predaji a darovaní nehnuteľnosti** daňovník predloží Rozhodnutie katastra, ktorým sa povoľuje vklad vlastníckeho práva k nehnuteľnosti

**Pri zdedenej nehnuteľnosti** daňovník predloží právoplatné Osvedčenie o dedičstve alebo

Rozhodnutie o dedičstve. Na Osvedčení alebo Rozhodnutí musí byť vyznačený dátum právoplatnosti, nakoľko pri nadobudnutí nehnuteľnosti dedením v priebehu roka daňová povinnosť dedičovi vzniká prvým dňom mesiaca nasledujúceho po dni, v ktorom sa dedič stal vlastníkom nehnuteľnosti . Dedič je povinný si podať daňové priznanie do 30 dní od právoplatnosti dedičského rozhodnutia.

**Pri dražbe** daňovník predloží Osvedčenie o priebehu dražby, daňová povinnosť vzniká prvým dňom mesiaca nasledujúceho po dni, v ktorom sa vydražiteľ stal vlastníkom nehnuteľnosti alebo prvým dňom mesiaca nasledujúceho po dni schválenia príklepu súdom. Termín podania priznania je do 30 dní od vzniku daňovej povinnosti.

**Pri stavebnom pozemku** daňovník predloží stavené povolenie s vyznačením právoplatnosti

**Pri kolaudácii stavby** daňovník predloží právoplatné kolaudačné rozhodnutie, geometrický plán, príp. skutočnú výmeru zastavanej plochy

**Pri zmene v užívaní stavby** daňovník predloží povolenie zmeny užívania stavby

**Pri majetkovom vysporiadaní manželov po rozvode** daňovník predloží Rozhodnutie katastra o povolení vkladu

**Pri odstránení stavby** daňovník predloží právoplatné búracie povolenie, daňová povinnosť zaniká na základe výmazu stavby z listu vlastníctva

**Pri zmene charakteru pozemku** daňovník predloží výpis z listu vlastníctva

**Na zánik daňovej povinnosti** sú daňovníci povinní taktiež predložiť tlačivo Priznania k dani z nehnuteľností s vyznačením čiastkového priznania na zánik daňovej povinnosti.

**K Žiadosti o oslobodenie dane z nehnuteľností** je potrebné doložiť:

Občiansky preukaz

Preukaz ZŤP alebo ZŤP-S

Doklad o uznaní občana v hmotnej núdzi